sasicodes/solvari-1 huggingface dataset:
தமிழ் வாழ வேண்டுமானால் தமிழன் வீட்டில் அது பேசும் மொழியாக இருத்தல் அவசியம் ஆனால் அங்கும் விதி விலக்குகள் இருக்கும் பொதுவாக வெளியில் புழங்கும் இடங்களில் வேற்று மொழி பேசுவோர் வீட்டில் தமிழில்அல்லது தாய் மொழியில் பேச சிரமம் உண்டு தமிழன் எங்கும் தமிழ் எதிலும் தமிழ் என்னும் நிலைப்பாட்டைக் கையாண்டால் வாழ்வோட்டத்தில் பின் தங்கி விடுவான் முதலில் தமிழ் மொழிப்பற்று உடையவர்கள்தமிழில் தேர்ச்சி பெற்றவர்களா?
எந்த மொழி படிப்பவர்கள் ஆனாலும் அந்த மொழியின் மீது நேசம் வேண்டும்அதில் நன்கு தேர்ச்சி பெற வேண்டும்ஆளுமை வேண்டும் ஓரளவுக்குத் தமிழ் படிக்கவோ பேசவோ செய்ய முடிந்தவர்கள் நிறைய வாசிக்க வேண்டும் வாசிக்க வாசிக்க மொழியின் மீதான ஆளுமை கூடும்மொழியின் மீது ஒரு பற்று ஏற்படும் பற்றில்லாமல் எதையும் செய்ய முடியாது தமிழை வளர்க்கிறோம் என்று சொல்பவர்கள் சிந்திக்க வேண்டும் தமிழை வளர்க்க என்ன செய்கிறார்கள் தமிழை யாரும் வளர்க்க வேண்டியதில்லை.
சொல்லப் போனால் தமிழின் தோற்றம் முற்றிலும் மாறுபட்டிருக்கிறது எனக்கு அடிக்கடி ஒரு சந்தேகம் எழும் கல் தோன்றி மண்தோன்றா காலத்துக்கும்முன் தோன்றிய குடி தமிழ்க்குடி என்றும் தமிழின் பெருமை குறித்தும்பலர் பேசுவதும் ஒரு வகையில் ஏற்றம் கொடுக்கப் பேசும் வார்த்தைகளோ?
அச்சுத்தொழில் வந்தே சில நூற்றாண்டுகளே ஆகி இருக்கும் நிலையில் அன்றைய இலக்கியங்கள் கல்வெட்டுக்கள் மூலமும் அரித்துப் போக வாய்ப்பிருக்கும் ஓலைச் சுவடிகள் மூலமுமே தெரிய வந்திருக்கும் அல்லது வாய்வழிமூலமே தெரிய வாய்ப்பிருக்கும் இருந்தாலும் அவற்றை மீட்டெடுக்கும் பணியில் ஈடுபாடு கொண்டிருந்த உவே சாமிநாதையர் போன்றோரின் முயற்சியே தமிழ் பற்றி நாம் இந்த அளவுக்குத் தெரிய வைத்திருக்கிறது.
ஆங்கிலம் எப்படித் தன்னுள் பலமொழி வார்த்தைகளைசெரித்துக் கொண்டிருக்கிறதோ அதே போல் தமிழும் உள்வாங்கிக் கொள்ள வேண்டும் எங்கும் தமிழ் எதிலும் தமிழ் என்பது தமிழ் வளர நல்ல வழி போல் தோன்றினாலும் அப்படி இருப்பவர்கள் ஞானமும் மனதும் பரந்திருக்காது.
தமிழ் வளர எல்லைகள் விதிக்கக் கூடாது தமிழ் எழுத்துக்களில் வளர்ச்சி என்பதுபோல் கொம்பு போட்ட ல ள ண போன்ற எழுத்துக்கள் போய் லை ளை ணை என்ற எழுத்துக்கள்வந்து விட்டன எல்லா ஆங்கில வார்த்தைகளுக்கும் தமிழ் இணை தேடுவது சரியல்ல தமிழ் தன்னுள் பிற மொழி வார்த்தைகளை ஏற்றுக் கொள்ள வேண்டும் பண்டைக் காலத்தில் தமிழ் இருந்தது போல் இப்போதும் இருக்க நினைப்பது சரியல்ல.
அதற்காக நாம் பண்டைக் காலத்தில் இருந்த தமிழை உதாசீனப்படுத்தவும் கூடாதுமரபு இலக்கணங்களோடு கூடிய கவிதைகளுக்கு என்றும் மதிப்பு இருக்கும் ஆனால் அப்படித்தான் இருக்க வேண்டும் என்று நினைப்பது தமிழ் வளர்ச்சிக்கு ஊறு விளைவிக்கும் புதுக்கவிதையும் வேண்டும் மரபுக்கவிதையும் அறிந்திருத்தல் கூடுதல் நலம் சங்ககால இலக்கியங்களைத் தமிழ்தான் என்றாலும் வழிகாட்டியோ உரையோ இன்றிப் படிக்க முடிவதில்லை ஆகவே சாதாரணன் தமிழ் அறிந்தவன் என்று சொல்லிக் கொள்வதே கடினம் பண்டித மொழியிலிருந்த தமிழை பாமரனும் புரிந்து கொள்ளும் முயற்சியில் பாரதி இறங்கினான் ஆனால் என்ன பரிதாபம் அவனது எழுத்துக்களையே சரியாக உள்வாங்கிக் கொள்ளாமல் பலரும் பாரதியே மெல்லத் தமிழினிச் சாகும் என்று கூறி விட்டதாகத் தவறாக வியாக்கியானம் செய்கிறார்கள் நான் சொல்ல வருவது என்னவென்றால் தமிழில் வாசிப்பதையும் தவறாகப் புரிந்து கொள்ளும் அபாயம் இருக்கிறது கம்பனையும் வள்ளுவனையும் பாரதியையும் பாரதி தாசனையும் மேற்கோள் காட்டும் நாம் மேற்கோளையும் தாண்டி சற்று ஊன்றி படித்தல் அவசியம் இப்போது வாய்ப்புகள் மிகவும் அதிகரித்து வருகிறதுகணினி உலகில் இந்த உலகமே நம் கைக்குள் அடங்கி இருக்கிறது என்ன ஒரு விஷயம் என்றால்நாம் தேடவேண்டும் தட்டுங்கள் திறக்கப்படும் என்று விவிலியத்தில் கூறி இருப்பதை சற்றே மாற்றி தேடுங்கள் கிடைக்கும் என்னும் நிலை வந்திருக்கிறது ஆக நாம் தேட வேண்டியது என்ன என்று நாம்தான் தீர்மானிக்க வேண்டும் இந்தத் தேடலுக்கு துணை போகும் வழியில் தமிழிலேயே அந்த வசதியும் வந்து விட்டது இதுவரை வந்தது போதாது தமிழ் ஆர்வலர்கள்பிற மொழிகளில் இருக்கும் நல்ல விஷயங்களை கணினியில் தமிழில் ஏற்றவேண்டும் எட்டு திசையும் சென்று பொருள் குவிப்போரில் தமிழர்களின் எண்ணிக்கையும் சற்றுக் கூடுதலாகவே இருக்கிறது ஆங்கிலம் தவிர கணினி பயன் பாட்டில் தமிழும் கணிசமாக முன்னேறியே இருக்கிறது எனக்கு இன்னொரு யோசனையும் தோன்றுகிறது பண்டையத் தமிழ் எவ்வாறெல்லாம் முன்னேறிஇருந்தது என்பதைக் கல்வெட்டுகளிலிருந்தும் பழைய சுவடிகளில் இருந்தும் அறிகிறோம் .அவற்றை கூடியமட்டும் மைக்ரொ ஃபில்மில் எடுத்து அவற்றைக் கணினியில் காட்ட வேண்டும் தமிழ் வளர்ந்த விதம் அல்லது தற்போதைய நிலையை அடைந்த விதம் தேடினால் கிடைக்க வேண்டும் மதம் மொழி இனம் போன்றவை மிகவும் சென்சிடிவானவை.தமிழே எல்லா மொழிகளுக்கும் மூத்த மொழி இன்னும் வாழும் மொழி என்று பெருமை பேசப்படும் போது ஏதோ ஒரு உணர்ச்சியால் கட்டுண்டு வேற்று மொழிப் பக்கமே போகாமல் இருந்தால் நஷ்டம் நமக்குத்தான் சென்றிடுவீர் எட்டு திக்கும் கலைச் செல்வங்கள் யாவும் கொணர்ந்திங்கு சேர்ப்பீர் என்றான் பாரதி இன்று கணினியின் பயன் பாட்டினால் எட்டுதிக்கும் செல்லத் தேவையில்லை.
இருந்த இடத்திலிருந்தே அந்தப் பணியைச் செய்யலாம் இன்னொரு விஷயம் தமிழ்ப் பத்திரிக்கைகளும் ஊடகங்களும் ஒரு கணிப்பின் படி தமிழ் தெரிந்தவர் ஆங்கிலமும் படித்தவர் தமிழில் பத்திரிக்கை வாசிப்பது குறைவே.
என்ன காரணம் என்று சிந்தித்துப் பார்த்தால் ஆங்கிலம் படித்த தமிழ் அறிந்தவர்கள் தமிழ்ப் பத்திரிக்கைகள் நிறைவான செய்திகளை விட்டு விட்டு கொலை கொள்ளை என்பது போன்ற சென்சேஷனல் செய்திகளிலேயே அதிகம் கவனம் செலுத்துவதாக எண்ணுகின்றனர் தமிழ்ப் பத்திரிக்கைகளுக்கு அரசியல் சினிமா போன்றவையே பலம் நல்ல பத்திரிக்கைகள் வாசிப்பவர் குறைவால் காணாமல் போய் விடுகின்றன.
செய்தித் தாள்களும் பத்திரிக்கைகளும் நல்ல தமிழ் வளர்க்க எந்த முயற்சியும் செய்வதில்லை விதி விலக்குகாக ஏதாவது இருக்கலாம் ஊடகங்கள் சரியாகச் செயல்பட்டால் நல்ல தமிழ்ப்பணி செய்ய முடியும் எடுத்துக்காட்டாக பாரதியின் பாடல்களும் இன்னும் பிற பழம் பாடல்களும் திரைப்படங்கள் மூலமே பலராலும் அறியப் பட்டிருக்கிறது சரி.
இப்போதுதலைப்பிற்கு வருவோம் தமிழ் மொழியே உலகின் முதல் மொழி என்று பறை சாற்றுவதால் என்ன லாபம் எந்த மொழி பேசுபவர் ஆனாலும் அவர்கள் அந்த மொழிக்குக் கொடுக்கும் முக்கியத்துவம் என்ன?
நான் அறிந்தவரை ஒரே மாநிலத்தில் வசிக்கும் எவரும் அவரது தாய் மொழி எதுவானாலும் அந்த மாநில மொழியைக் கற்க வேண்டும் துரதிர்ஷ்டவசமாக ஒரே மாநிலத்தில் வசிக்க முடியாதவர்கள் அவர்களது தாய் மொழியை கட்டாயம் கற்க வேண்டும் அதற்கான வசதியை அரசு செய்து தரவேண்டும் முக்கியமாக ஏதோ சூழ்நிலை காரணமாக அவர்களது மொழியைப் பள்ளியில் பயில முடியாதவர்கள் வீட்டிலாவது அதைக் கற்பிக்க அவர்களது பெற்றோர் முயற்சிக்க வேண்டும் முதலில் தாய் மொழி பற்றிய சந்தேகங்கள் சிறார் மனதில் இருக்கக் கூடாது வீட்டில் அனைவரும் அவர்களது தாய் மொழியிலேயே பேச வேண்டும் நான் கூறி இருந்த எக்ஸெப்ஷனல் கேஸஸ் தவிர.மற்றபடி நான் மேலே குறிப்பிட்டுள்ள அநேக விஷயங்கள் எல்லா மாநில மொழி பேசுபவருக்கும் பொருந்தும் மொழியை அதன் படி இவால்வ் செய்ய விட வேண்டும் அவர்களது தினந்தோரும் செய்யும் செயல் பாடுகளில் அவரவர் தாய் மொழியே முதலிடம் பிடிக்கவேண்டும் மொழிப்பற்றை வளர்க்க வேண்டும் ஆனால் மொழி வெறியைக் கண்டிக்க வேண்டும் பத்திரிக்கைகளும் ஊடகங்களும் மொழியின் மேம்பாட்டுக்காக இருக்க வேண்டும் சிறு வயதிலிருந்தே வாசிக்கும் பழக்கத்தைக் கொண்டுவரவேண்டும் வாசிப்பது சுவாசிப்பது போல் இருக்கவேண்டும் கூடியவரை அவரவர் மொழியையே பயன் பாட்டில் கொண்டு வர வேண்டும் பள்ளிகளில் அந்தந்த மாநிலமொழியிலேயே பாடங்கள் போதிக்கப் படவேண்டும் ஆங்கிலம் துணைப்பாடமாக இருக்கவேண்டும் வேற்று மாநிலத்தவர்கள் பயில அவர்கள் மொழியில் கற்பிக்க பள்ளிகள் துவங்க எந்தக் கட்டுப்பாடும் இருக்கக் கூடாது தமிழ் மொழி கற்பிக்கப்படும் போது மொழியின் வளமை பழமை தெரிய வரும் பாடங்கள் பாட புத்தகங்களில் இருக்கவேண்டும் பொதுவாக ஆங்கிலப் பயிற்று மொழிப் பள்ளிக்கூடங்கள் திறம்பட நிர்வகிக்கப் படுகின்றன.
தமிழில் படிப்பவர்கள் தங்களைக் குறைத்து மதிப்பிட்டுக் கொள்கின்றனர்.இந்த வேறுபாடு அகல அனைத்துப் பள்ளிகளிலும் ஒரேமாதிரி பாடத் திட்டங்கள் இருக்கவேண்டும் அவரவர் மொழியில் படிப்பது.
பயிற்றுவிப்பது புரிதலுக்கு நல்ல வித்தாகும் அடிப்படைக் கல்வி நிச்சயம்தாய் மொழிப்பயிற்று கல்வியாக இருக்கவேண்டும் தமிழனுக்குத் தமிழில் இருக்கவேண்டும் பட்டப் படிப்பு வேண்டுமானால் ஆங்கிலத்தில் இருக்கலாம்மறைந்த பெருந்தலைவர் திரு அப்துல் கலாம் தமிழ்ப் பயிற்று மொழியில் படித்தவர்.
தமிழ் வழிக் கல்வியில் படித்தவர் தரம் தாழ்ந்திருக்கும் என்னும் எண்ணம் மாற வேண்டும் தமிழில் வாசிக்கும் பழக்கம் வேண்டும் பிற மொழிகளில் இருக்கும் நயங்களையும் நேசிக்கக் கற்கவேண்டும் கணினிப் பயன் பாட்டை அதிகம் அறிதல் அவசியம் உலகே நம் தேடலில் தான் இருக்கிறது ஊடகங்களும் பத்திரிக்கைகளும் மொழிப்பற்றை வளர்க்கும் விதத்தில் செயல் படுவது அவசியம் மொத்தத்தில் தமிழில் பற்றுஅவசியம் வெறி கூடாது.
மேற்கிந்திய தீவுகளிலும் பிற இடங்களிலும் தமிழைத் தாய் மொழியாகக் கொண்டவர்கள் நாளாவட்டத்தில் அவர்களது வேரையே மறந்து இருப்பார்கள் வெளிநாடு வாழ் தமிழர்கள்தான் தமிழை அதிகம் நேசிக்கிறார்கள் என்று தோன்றும்.
ஒரு முறை நான் பாம்பேயில் விலாசம் தெரியாமல் ஒரு தமிழர் என்று எழுதாதகுறையாக அடையாளம் இருந்தவரிடம் முகவரிக்குப் போக வழி கேட்டபோது அவர் இந்தியில் மாலும் நஹி என்று கூறிச் சென்று விட்டார்.
சில சமயம் இங்கு யாரேனும் பேசிக்கொண்டு செல்லும்போது எங்கள் ஊர் பேச்சு இருந்தால் நேரே போய் என்ன திருநெவேலியா என்று கேட்டுவிடுவேன்.
பொதுவா இலங்கைத் தமிழர்கள் பெரும்பாலும் அல்லது அனேகமா தாய்மொழியான தமிழை வளர்ப்பதில் அதாவது வீட்டில் பேசுவது குழந்தைகளுக்கு மொழியைக் கடத்துவது போன்றவை நிறைய முயற்சிகளை எடுத்துக்கொள்கிறார்கள்.
உண்மையைச் சொல்லப்போனால் ஈழத் தமிழர்களால்தான் தமிழ்நாட்டில் தமிழ் தொலைக்காட்சி பத்திரிகைகளுக்கு நிறைய தமிழ் வார்த்தை கிடைத்திருக்கிறது பரப்புரை கடவுச் சீட்டு போன்ற ஏராளமான வார்த்தைகள்.
அவர்களும் நிறைய வேற்றுமொழிச்சொல்லை எடுத்தாண்டு அதையும் பேச்சில் தமிழாகவே உபயோகப்படுத்துகிறார்கள் பாண் போன்று பல வார்த்தைகள்.
தமிழ்நாட்டுத் தமிழர்களுக்குத் தாய்மொழிப் பற்று இல்லை என்றால் ஈழத் தமிழர்களைக் காக்கவும் இன்ன பிற தமிழர் பிரச்சினைகளுக்காகவும் தீக்குளிப்பவர்கள் உண்ணாநிலை கடைப்பிடிப்பவர்கள் வழக்காடுபவர்கள் எழுதுபவர்கள் காவல்துறையிடம் அடி வாங்கி நொறுங்குபவர்கள் பல இலட்சம் ரூபாய்க்கு நூல் கண்காட்சியில் தமிழ் நூல்கள் வாங்குபவர்கள் எல்லாரும் செவ்வாய்க் கோளிலிருந்து வந்தவர்களா?
நன்றி நெல்லைத்தமிழன் ....புது சாட்டிலைட் கனெக்க்ஷன் தரப்போறோம் சில மாதத்த்தில் அதில் மக்கள் தொலைக்காட்சி மட்டும் சேர்த்துக்கப்போறேன் .... இங்குள்ள மலையாளிகளும் ஆந்திர மக்களும் தங்களுக்கென தனி தெலுகு மலையாள ஆலய சர்வீஸ் நடத்தறாங்க அவரவர் மொழியில் .
..ஈழத்தமிழர் மட்டும் இந்த மொழி விஷயத்தில் அவர்களை மிஞ்ச ஆட்களில்லை தமிழ்நாட்டுத் தமிழர்களுக்குத் தாய்மொழிப் பற்று இல்லை என்பது பொய்.
நிகழ்வுகளில் பிறமொழி ஆதிக்கம் பிற மாநில நடைமுறை இல்லாது பண்டைத் தமிழ்நாட்டுப் பண்பாட்டைப் பேணினால் தமிழ்மொழி வளம் சிறக்கும்.
ஒரே நாடாக இருந்த வேளை கடற்கோள் வந்து துண்டாக்கியதால் இரண்டு நாடுகளானதே தவிர இந்தியன் ஈழத்தான் எனக் கடற்கோள் பிரிக்கவில்லையே இன்றும் தமிழகத் தமிழரை தொப்புள் கொடி உறவென்றே ஈழத் தமிழர் அழைக்கின்றனர்.
ஈழத்தில் தமிழ் ஓங்கக் காரணம் தமிழுக்குள் பிறமொழி சிங்களத்தை அங்குள்ளவர் வெறுப்பதாலும் நுழையாமையே தமிழகத்தில் பிறமொழி நுழையக் காரணம் வந்தாரை வரவேற்பதோடு தமிழரின் கலைகளும் பிற மாநில உறவுகளை ஈர்த்தமையே தற்போது விழிப்புணர்வு ஏற்பட்டுவிட்டது.
நம் ஊரில் சில தமிழர்களின் வாழ்வுக்கும் கலைகளுக்கும் பாரம்பரியத்திற்கும் ஊனம் ஏற்படாமல் கொஞ்சத்துக்குக் கொஞ்சமாவது தழைத்திருப்பதற்கு தமிழுக்காகப் பாடுபடும் அறிஞர்களும் சில இயக்கங்களும் இலக்கியவாதிகளும் இலக்கியப் பட்டிமன்றப் பேச்சாளர்களும் பதிப்பகங்களும் பெரிய காரணம் என்று மறுப்பதற்கில்லை.
இவர்களைப்போன்றே வேறு மாநிலத்தில் இருக்கும் தமிழ் உணர்வு கொண்டவர்கள் தங்கள் தமிழ்ச் சங்கங்களுக்கு இலக்கியவாதிகளையும் எழுத்தாளர்களையும் அழைத்து கௌரவப்படுத்துகிறார்கள்.
வலைத்தளத்திலேயே சிலர் முனைந்து தமிழ் இலக்கிய வளங்களையும் சங்கப் பாடல்களையும் நல்ல புத்தகங்களுக்கு மதிப்புரையும் எழுதுகிறார்கள்.
ஆனால் மொழிப்பற்று வெறியாகக் கூடாது என்பதும் முக்கியம் யாழ்பாவாணத்தமிழ் சென்னைத் தமிழ் கொங்கு தமிழ் என்று பேசும் முறையில் வேறு பாடுகள் இருந்தாலும் வேர் ஒன்றுதான் டாக்டர் கந்தசாமி சொல்வது போல் மொழி ஒரு கலாச் சாரத்தின் அடையாளம் சென்னைத் தமிழின் வேரே பழந்தமிழிலிருந்து வந்தது என்று சில இடங்களில் படித்திருக்கிறேன் இப்போது தமிழ் பேசுபவர்கள் ஆங்கிலத்தில் உரையாடுவதையே பெருமையாக நினைக்கிறார்கள் மேலும் ஆழமான கருத்துகளைச் சொல்லும் போது பிறர் மனம்வாடாமல் இருப்பதும் முக்கியம் ஏன் என்றால் நான் ஏற்கனவே கூறியது போல் இது ஒரு சென்சிடிவான தலைப்பு அப்பப்பப்பப்பப்பா எவ்வளவு கேள்விகள் நீங்கள் கேட்டிருக்கும் இத்தனை கேள்விகளுக்கும் நீங்கள் ஏற்றுக் கொள்ளும்படி விடை அளிக்கச் சிறியேனால் இயலும்.
ஆனால் குறைந்தது இருபது பக்கங்கள் ஆகும் நான்கு பக்கம் எழுதவே நான்கு நாள் ஆகிற எனக்கு அதாவது அந்தளவுக்குச் சிந்தித்துச் சிந்தித்து மாற்றி மாற்றிப் பல வகைகளில் எழுதிப் பின் இறுதி வடிவம் கொடுப்பேன் இது பெரும் சிரமம் எனவே முடிந்தளவு சிலவற்றுக்கு மட்டும் விடை தர முயல்கிறேன் ஐயா நீங்களே கூறிவிட்டீர்கள்.
தன் தாய் பேசுவது தந்தை பேசுவது வீட்டிலுள்ள பிற உறுப்பினர்கள் பேசுவது கண்டு அதுவும் தன் வாயைக் கூட்டி அது போல் ஒலியெழுப்பும் முயற்சியே பேச்சு எனப்படுகிறது.
மற்ற குழந்தைகள் பேசுவது அக்கம்பக்கத்து வீடுகளில் பேசுவது பள்ளியில் பேசுவது எனத் தன்னைச் சுற்றியிருக்கும் மனிதர்கள் என்ன மொழியில் பேசுகிறார்களோ அந்த மொழிச் சொற்களைத்தான் குழந்தையும் பேசும்.
எனவே இப்படி எல்லா வகைகளிலும் ஆராய்ந்தால் கடைசியில் மாநிலத்தின் மொழிதான் அல்லது குழந்தை வளரும் சூழலின்சமூகத்தின் மொழிதான் குழந்தையின் தாய்மொழி என்கிற முடிவுக்குத்தான் நாம் வர முடியும்.
ஆனால் தொல்காப்பியரே சொல்லிவிட்டாரே என்பதற்காக ஏற்கெனவே வடமொழியிலிருந்து கொள்ளை கொள்ளையாகச் சொற்களை இறக்குமதி செய்து விட்டோம்.
இதனால் ஒரு கட்டத்தில் தமிழில் மணிப்பிரவாள நடை என ஒரு புது நடையே உருவாகி தமிழே ஒரு புது மொழி போல மாற அல்லது முழுக்க முழுக்க ஒரு கலப்பு மொழியாகப் பரிணமிக்கும் பேரிடர் ஏற்பட்டது.
நல்லவேளையாக பரிதிமாற்கலைஞர் போன்றோர் தோன்றி அப்படி ஒரு பேரிழப்பு ஏற்படாமல் காப்பாற்றினர்.பின்னாளில் எழுந்த திராவிட இயக்கங்களும் அதை மேடைதோறும் கொண்டு செல்ல மொத்தத் தமிழ்ப் பயன்பாடும் சீர்பெற்றது.
தமிழ் ஒரு தான்தோன்றி தனித்தியங்க வல்ல மொழி எனவே பிறமொழிச் சொற்களைத் தமிழில் மாற்றுவதன் மூலம் நாம் தமிழைத் தொடர்ந்து எவ்வளவு காலத்துக்கு வேண்டுமானாலும் வாழ வைக்க முடியும்.
தமிழில் பிறமொழிச் சொற்களை ஏற்றுக் கொள்ளாவிட்டால் தமிழ் தேங்கி விடும் அதைப் படிக்கும் தமிழர்கள் தேங்கி விடுவார்கள் என்கிற உங்கள் அச்சம் தேவையற்றது.
இப்படி ஆணித்தரமாக நான் சொல்லக் காரணம் தமிழ் விக்கிப்பீடியா தமிழில் எந்த வேற்று மொழிக் கலப்பும் இன்றி தூய தமிழில் உலக அறிவு மொத்தத்தையும் கற்பிக்க இயலும் என்பதற்குக் கண்கூடான சான்றாகத் திகழ்கிறது தமிழ் விக்கிப்பீடியா.
தமிழும் பிற மொழிச் சொற்களை தன்னுள் ஏற்கக் கூடியதே ஆனால் தனித்தியங்கும் மொழி என்றால் என்ன என்பது புரியக் கடினமாக இருக்கிறது கவிஞர் ரமணி அவர்கள் ஒரு பதிவில் சைக்கிளின் பாகங்களைக் கூற ஒருவரிடம்கேட்ட போதுஅவரால் முடியாமல் போனதை எழுதி இருந்தது நினைவுக்கு வருகிறது சில கருத்துகள் ஏற்க முடியாமல் இருக்கிறது வாதம் செய்தால் ஒருவேளை வெற்றி பெறலாம் ஆனால் மனம் காய்ப்படலாம் கருத்துகளைப் பகிர்வதே நோக்கம் வருகை தந்து ஆணித்தரமாக கருத்திடுவதற்கு நன்றி ஐயன்மாரே மற்றபடி தமிழ் வளர்க்கவும் தமிழைத் தொடர்ந்து அடுத்த தலைமுறைகளுக்குக் கடத்தவும் பல நல்ல சிந்தனைகளைத் தெரிவித்திருக்கிறீர்கள் இவை அனைத்தும் நீங்கள் எந்தளவுக்குத் தமிழ்ப் பற்று மிகுந்தவர் என்பதைக் காட்டுகின்றன.
இப்பதிவைப் படித்து கருத்திட்டவர்கள் எல்லோரும் மேன் மக்களே தமிழ்ப் பற்று உள்ளவர்களே இவற்றைக்கண்டு நானும் அக மிக மகிழ்ந்தேன் நன்றி இது முடிவில்லாத விவாதம்.
இங்கே எந்த வீட்டிலும் கணவன்மனைவியர் பெரும்பாலும் இரண்டு வேறு வேறு நாடுகளையோ மொழிகளையோ சேர்ந்தவர்களாகவே இருக்கிறார்கள்.
தேவநேயப் பாவாணர் செய்யாத முயற்சியா நீங்கள் சொல்வது போல் இன்று இந்தியாவில் வேறு வேறு மொழிகளைச் சேர்ந்த ஆணும் பெண்ணும் திருமணம் செய்துகொள்வது மிகச் சாதாரணமாக நடந்துவருகிறது.
தமிழை நினைத்தவாறு பேணமுடியாமல் போவதற்கு பல காரணங்கள் இருக்கலாம் ஆனால் சிந்தனை என்பது தாய் மொழியில் தானிருக்க வேண்டும் என்பதே என் கருத்து.ஆனால் அயல் நாடுகளில் பலரும் அந்த மொழிகளில் சிந்தித்து அதைத் தமிழ்ப்படுத்திப் பேச முயற்சி செய்கிறார்களென்னும் கருத்தும் இருக்கக் கண்டேன் ஒரு முறைப் படிப்பதற்கே தயக்கம் பலரிடம் இருக்கிறது இரண்டாகப் பிரித்தால் முன்னதில் எழுதிய கருத்துகள் நினைவில் இருக்குமா என்பதே சந்தேகம் நீண்ட பதிவும் சில பின்னூட்டங்களும் ஒரு முக்கிய விவாதத்தை முன் வைக்கின்றன.
அவரது வீட்டில் தலைமுறை தலைமுறையாகப் பேணி வரும் மொழியே அவர்களது தாய்மொழி தமிழை செம்மொழியாக அறிவித்தால் நாங்களென்ன குற்றிஐந்தா போய் விட்டோம் என்று நினைப்பு பிற மொழியினரிடம் இருக்கிறது இப்போ நானும் குழம்பிட்டேன்ன் எனக்கும் டவுட்டு டவுட்டா வருதே.. தாய்மொழி என்றால் எது எனும்போது குழப்பம்தான் வருது.
ஏனெனில் நாம் யாராயினும் எத்தனை பாசை தெரிந்தவராயினும்...நாம் சிந்திக்கும்போது தாய் மொழியில்தானாம் சிந்திப்போம்... அப்படிப் பார்க்கையில் இப்போ வெளிநாட்டில் வாழும் நம் பிள்ளைகளுக்கு தாய்மொழி ஆங்கிலமாகிறது.
ஏனெனில் அவர்கள் என்னதான் டமில் பேசினாலும்.. ஆங்கிலத்தில்தான் கனவு காண்கின்றனர்.. சிந்திக்கின்றனர்..... அப்போ நம் பிள்ளைகளின் தாய்மொழி ஆங்கிலம் என எண்ணும்போது நெஞ்செல்லாம் என்னவோ செய்கிறதே.. மயக்கம் வரும்போல இருக்கே.... இது யாருடைய தப்பு நம் தப்புத்தானே?
நாம் ஊரில் வளர்த்திருந்தால் குழந்தை தமிழில் யோசிக்கும்... நம் ஊரில் வளர்ந்திருந்தால் குழந்தைகள் தமிழில் யோசிக்கும் என்பதில் நான் மாறு படுகிறேன் எடுத்துக்காட்டாக என் பேரக் குழந்தைகளைக் கூறலாம் உண்மையிலேயே இலங்கைத் தமிழ்க் குடும்பததுப் பிள்ளைகளுக்கு தமிழ் தெரியாமல் இருப்பதில்லை நம் பிள்ளைக்கு தமிழ் தெரியாது என சொல்வது வெட்கமாக இருக்கும்.
இன்னொரு விசயம் சொல்லோணும்.. இலங்கையில் நாங்கள் திருமணம் முடித்தால் மாப்பிள்ளை வீட்டில் போயிருக்க மாட்டோம்.. மாப்பிள்ளைதான் நம் வீட்டில் வந்து செட்டில் ஆவார்ர்.. அதனாலேயே இலங்கையில் பெண்களுக்கு திருமணத்தின் பின் சுகந்திரம் அதிகம் எனலாம்.. மாமியார்ர்.. மருமகள் சண்டை எல்லாம் இல்லை.. உண்மையில் சொன்னால்.. அம்மாவோடுதான் சண்டைப்பிடிப்போம் மாமியோடு நல்ல ஒட்டாக இருப்போம்.
அதனால் இலங்கையில் சொந்த ஊர் எது எனக் கேட்டால் அம்மாவின் ஊரைத்தான் சொல்வோம்.. அப்படித்தான் கேரளாவுமாக்கும் என நினைச்சுட்டேன்ன்.. ஏனெனில் கேரளப் பழக்கவழக்கங்களோடு நிறைய விசயங்களில் இலங்கைத்தமிழ்ப் பழக்கவழக்கங்கள் ஒத்துப் போகும்.
யாழ்பாணத்திலும் அவ்வாறா ?சில வழக்கங்களை அடிப்படையாகக் கொண்டு நான் ஒருசிறுகதை புனைந்திருக்கிறேன் கேரளாவில் பெயருக்குமுன் போடும் இனிஷியலும் அவர்கள் பிறந்த தாய் வீட்டையே குறிக்குமானால் இப்போதுகாலம் மாறி வருகிறது.
தந்தையின் பயரின் முதல் எழுத்தே இனிஷியலாக இடுவதைதற்கால மக்கள் விரும்புகின்றனர் ஐயா விடிய எழும்பி வந்து இத்தனை பின்னூட்டங்களுக்கும் எப்பூடித்தான் பதில் சொல்லி முடிக்கப்போறாரோ தெரியல்ல.. இங்கு தமிழே எம் மூச்சு தவறினால் எல்லாம் போச்சு.
தாய் பேசும் மொழி தாய்மொழின்னா.... ஒரே குடும்பத்தில் ஒவ்வொரு தலைமுறைத்தாயும் வெவ்வேற மொழி பேசும் காலமா இருக்கே இப்போ தட்டுங்கள் திறக்கப்படும் என்று விவிலியத்தில் கூறி இருப்பதை சற்றே மாற்றி தேடுங்கள் கிடைக்கும் என்னும் நிலை வந்திருக்கிறது .. தமிழ்மொழி தாய்மொழி குறித்த தங்கள் சிந்தனையோட்டமும் தொடர்ந்து வந்திருக்கும் பின்னூட்டங்களும் பல்வேறு தளங்களில் கருத்துகளை வெளிப்படுத்துவதாக உள்ளன.
அதிரா சொல்வது போல பிள்ளைகள் இப்போதெல்லாம் வளரும் சூழலுக்கேற்ப வேற்றுமொழிகளில் சிந்திக்க ஆரம்பித்துவிட்டதால் தாய்மொழி எதுவென்ற குழப்பம் கட்டாயம் வந்துவிடுகிறது.
வெளிநாடுகளைப் பொறுத்தவரை தமிழகத் தமிழர்களை விடவும் ஈழத்தமிழர்களே தமிழ்வளர்ச்சிக்குப் பெரிதும் பாடுபடுகிறார்கள் என்பது மிகவும் உண்மை.
என்னுடைய நூல் வெளியீட்டுக்கான முயற்சியை எடுத்து முன்னின்று நடத்தியதெல்லாம் ஈழத்தமிழர்களே.. விழாவுக்கு வந்திருந்தோரில் எண்பது சதவீதமும் அவர்களே.. தவறாமல் தங்கள் பிள்ளைகளை தமிழ்ப்பள்ளிகளுக்கு அனுப்பி தமிழ் பயிற்றுவிக்கிறார்கள்.
வந்திருக்கும் கருத்துகள் அவரவர் பின்னணியைப் பொறுத்தே அமைந்திருப்பது காண்கிறேன் வெகு நாட்களுக்குப் பின் வருகை தந்ததற்கு நன்றி மேம் உங்கள் பதிவை காலையில் வாசித்ததுமுதல் ஒரே யோசனை எனக்கு எது தாய்மொழி என்று ..பிறகு ஒரு பதிவை இதைப்பற்றி நானும் எழுதி முடித்தபின் எனக்கு தோன்றுவது ..வீட்டில் பெற்றோர் பிள்ளைகளுடன் பேசும் மொழி அந்த பெற்றோர் அவர்களின் சிறுவயது முதல் பேசிவந்த மொழியே அந்த பிள்ளைக்கு தாய்மொழியாகிறது .இங்கே வெளிநாட்டில் பள்ளிகளில் சேரும்போது வீட்டில் என்ன மொழி பேசுகிறீர்கள் என்று கேட்பார்கள் வீட்டில் பேசும் மொழி தமிழ் என்றால் அதுவே தாய்மொழி ஆகிறது ..எங்கள் மகள் ஆங்கிலத்தில் சிந்தித்து தமிழில் பேசுகிறாள் அதனால் சில குழப்பங்களும் பேசுவதில் நேரிடாமலில்லை என்பதை அம்மா அலர்ஜி வச்சிருக்காங்க என்பதையும் அப்படியே அம்மா பீவர் வச்சிருக்காங்க என்று சொல்வாள் .ஆனால் ஆங்கிலத்தில் சிந்தித்தாலும் தமிழில் தானே வெளிவருகிறது ஆகவே வீட்டில் புழங்கும் மொழி தாய்மொழி தானே இம்மாதிரி சிந்தித்துப்பேசுவதால் மொழி சிதைகிறது என்பது என் தாழ்மையான கருத்து.
உண்மைதான் ..ஆனால் ஒரு வார்த்தை கூட தங்கள் தாய்மொழியில் பேச முடியாத பஞ்சாபி குஜராத்தி மற்றும் ஏனைய ஆசிய இங்குள்ள பிள்ளைகள் மத்தியில் இவள் இவ்வளவேனும் பேசுவது எங்களுக்கு பெருமையாக இருக்கும் .. அனால் தவறாக உச்சரித்தாலும் நாங்கள் திருத்தி விடுவோம் ..மேலும் பிறகு என்ற வார்த்தையை அவள் எங்கிருந்து படித்தாளோ தெரியவில்லை அப்புறம் என்பதற்கு பதிலாக பயன்படுத்துவாள் நல்ல சிந்தனைகள்.
அமெரிக்காவில் பிறந்து வளர்ந்த தமிழ்க் குடும்பத்தைச் சேர்ந்த ஒரு குழந்தை ஆங்கிலத்தில் பேசினாலும் அவர்கள் எந்த கலாச்சாரத்தைக் கடைப்பிடிக்கிறார்களோ அதுதான் அவர்களின் வேர்.
ஒருவன் தன்னைத் தமிழன் என்று கூறிக்கொள்ள வேண்டுமானால் அவனுடைய பெற்றோர்கள் மற்றும் அவனுடைய பெற்றோர்களின் பெற்றோர்கள் தமிழனாக இருக்க வேண்டும்.
என் பிள்ளைகளைப் பார்த்து நான் பொறமைப் படுவேன் அவர்களுக்கு எல்லா தென் இந்திய மொழிகளிலும் பேச முடியும் அதுதவிர ஆங்கிலம் ஹிந்தி ஆகியவையும் தெரியும் நான் பணியாற்றிய பள்ளியின் ஆசிரியர்கள் ௧௨௦.
அதனுடம் அம்மா கோமதி ஜி காரணம் சாரே ஜஹான் சே அச்சா ஹிந்துஸ்தான் ஹமாரா என்ற வாக்கியத்தின் தமிழாக்கம்.எது முந்தையது சார் அதே அண்ணாச்சி நிகழ்ச்சியில் பச்சிளம் குழந்தைகள் அழகாகத்திருக்குறள்சொல்வதையும் கேட்டிருக்கிறேன் தாங்கள் சொல்வது போல தாய் ஒரு மொழியும் தந்தை ஒரு மொழியும் காலத்தின் கோலத்தால் இணைந்து விடும் சூழலில் குழந்தைக்கு தாயின் மொழியே தாய்மொழியாகி விடுகிறது அதுதான் வழி காரணம் தாய்தான் குழந்தைக்கு முதல் மொழி ஆசான் தந்தை இரண்டாவது இடத்துக்கு தள்ளப்படும் பொழுது மொழியும் அவ்வழியே சென்று விடுகிறது.
அதேநேரம் தாய்க்கு கணவனின் மொழி முழுமையாக அறிந்து இருந்தாலும் குழந்தைக்கு போதிக்கும் பொழுது தன்மொழியே வரும் இது தவிர்க்க முடியாத நிலைப்பாடு உதாரணம் இன்றைக்கும் ராஜீவ் காந்தியின் மகளுக்கும் மகனுக்கும் இத்தாலி மொழி நிச்சயம் அறிந்திருக்கும் அதை வெளியில் என்னைப் போன்றோரிடம் பேசமுடியாது காரணம் எனக்கு இத்தாலி மொழி தெரியாது.
மேலும் அவர்கள் நாட்டை ஆளத்துடிக்கும் பரம்பரையில் வந்தவர்கள் அதை பேசினால் மேலும் இந்தியனே அல்ல என்றும் எதிர்க்கட்சிகள் பிரச்சனை செய்யக்கூடும்.
இதைப்போல இரண்டு ஜாதிகளின் கலப்பில் திருமணம் செய்தவர்கள் தனக்கு குழந்தை பிறந்தவுடன் தனது ஜாதியை அங்கு நிலைநிறுத்த முயல்கிறான் காதலிக்கும் பொழுது அவனுக்கு ஜாதி கண்ணுக்கு தெரிந்து இருக்காது தனக்கு மகன் பிறந்ததும் மகனின் பெயரோடு ஜாதியின் பெயரைச் சொல்லி இணைத்து பள்ளியில் சேர்க்கிறான்.
தமிழன் இன்றைய சூழலில் ஜாதிக்கு கொடுக்கும் முன்னுரிமை மொழிக்கு கொடுப்பதில்லை ஆனாலும் ஒருபுறம் தமிழர்களால் தமிழ்ச் கலாச்சாரம் பண்பாடு வளர்க்கப் பட்டுக்கொண்டே இருக்கின்றது இது உலகம் அழியும்வரை தொடரும்.
அதேநேரம் தமிழ் வாழ்க என்று கோசமிடுவதால் தமிழ் வளர்ந்து விடாது வீட்டில் குழந்தைகளுடன் தமிழில் பேசவேண்டும் இரண்டரை வயதில் தனது குழந்தை ஆங்கிலம் பேசவேண்டும் என்று ஆசைப்படுபவர்களே தமிழ் நாட்டில் அதிகம் ஐயா.
எனது குழந்தைகள் இருவரும் கல்லூரி முடித்து விட்டார்கள் இருப்பினும் நான் ஓய்வு நேரத்தில் வீட்டில் கணினியில் தமிழ் தட்டச்சு சொல்லிக் கொடுத்து வருகிறேன் மகனுக்கு தமிழ் வாணன் என்று பெயர் வைத்து இருக்கிறேன் என்னால் முடிந்த தமிழ் வளர்ப்பு இவ்வளவுதான்.
தமிழுக்காக உயிரைக் கொடுப்பேன் என்று சொன்ன அரசியல் தலைவன் யாரும் இறந்ததில்லை தொண்டன் கொல்லப்பட்டு தியாகி ஆக்கப்பட்டே வருகிறான்.
அபுதாபியில் ஒரு தமிழ்க் குடும்பம் தனது குழந்தைக்கு என்னை அரபி எழுதப்படிக்க சொல்லிக் கொடுக்க சொன்னார்கள் நான் தமிழ் எழுதப்படிக்க சொல்லிக் கொடுக்கிறேனே என்றதற்கு அதை வைத்து நாக்கு வழிக்கவா ?
என்று என்னிடம் சொன்ன கணவன்மனைவி இருவருமே தமிழர்தமிழச்சியே இதன் காரணமாக எங்களுக்குள் வாக்கு வாதம் வந்து மனக்கசப்பு உண்டாகி பேச்சு வார்த்தை தடைபட்டு விட்டது.
நான் சத்தமில்லாமல் என்னால் இயன்றவரை தமிழை வாழவைக்க கடைசிவரை முயல்வேன் மொழிப்பற்றுடன் ஆனால் மொழிவெறியனாகி சாகமாட்டேன் காரணம் இன்றைய தமிழர்களிடம் நன்றிக்கடன் இல்லை நாட்டுக்காக உழைத்த திரு.
பிழைக்க வந்தவனை தமிழன் என்று சொல்லி பாட்டு எழுதிக்கொடுப்பான் ஒரு தமிழன் அவன் கட்டவுட்டுக்கு பாலாபிஷேகம் செய்யும் மற்றொரு தமிழ்க்கூட்டம் ஒவ்வொருவருக்கும் சிந்தனை ஒட்டம் ஒரே மாதிரி இருப்பதில்லையே ஜீ.
சில எடுத்துக்காட்டுகள் பொதுவாகாதுமுன்னே சொன்னது போல் வந்து கருத்திட்டதற்கு நன்றி ஜி மிக மிக நிதானமாகப் படித்த கட்டுரை.வழக்கம் போல் பின்னூட்டம் பார்க்காமல் பதிலிடத்தான் நினைத்தோம் ஆனால் பல பின்னூட்டங்கள் ஆழமான பின்னூட்டங்கள் என்பதால் அதையும் பார்த்து எங்கள் கமென்ட் ரிப்பீட் ஆகாமல் இருக்க வாசித்தோம்... நாங்கள் சொல்ல வந்த கருத்துகள் அனைத்தும் ஏஞ்சலின் அதிரா நெல்லைத் தமிழன் கீதமதிவாணண் சகோ யாழ்பாவாணன் இபுஞா எல்லோரும் சொல்லிவிட்டார்கள் கில்லர்ஜி கந்தசாமி ஐயா எல்லோருமே சொல்லிவிட்டார்கள்.
யாழ்பாவணனின் கருத்தாகிய ஈழத்தமிழர் தமிழ்நாட்டுத் தமிழர் என்று பிரித்திட நாங்களும் நினைப்பதில்லை ஏனென்றால் இருவருமே ஒரு காலத்தில் ஒட்டித்தான் இருந்தட்னர்.
வாசித்தல் விரியுமே அது மட்டுமல்ல பிழைகக்ப் போடும் இடத்தில் அந்தப் பகுதியின்மொழி அவசியம் தானே துளசி என்னை எடுத்துக் கொண்டால் நான் பிறப்பால் மலையாளிதான்.
அதில் வெறுப்பு என்னும் பேச்சுக்கே இடமிருக்கக் கூடாது பாராட்டுக்கு நன்றி சார் தமிழ் பேசும் தமிழ் வளர்ச்சிக்கு உறுதுணை புரியும் அனைவரும் தமிழர்களே சுத்தமான தமிழ் உச்சரிப்புக்கு திரு ... சௌந்தரராஜன் அவர்களை உதாரணமாக சொன்னால் யாராலும் மறுக்க முடியாதுதானே ?ஆனால் அவர் தாய்மொழி சௌராஸ்டிரம் அவரைப் போன்றே எனக்கும் தாய் மொழி இரண்டு என்று சொல்லிக் கொள்வதில் பெருமைப் படுகிறேன் தாய் மொழி என்பது வேறு ஒரு மொழியில் வல்லமை என்பது வேறு நாம் எல்லோரும் பெருமை படத்தக்கவரே சௌந்திர ராஜன் பெற்ற தாயும் பிறந்த பொன்னாடும் நற்றவ வானினும் நனி சிறந்தனவே என்று பாடினார் மகாகவி சுப்ரமண்ய பாரதியார்.
என்ற உங்கள் கேள்விக்கு ஓரிரு வரிகளில் பதில் சொல்லிவிட முடியாது..பிறப்பால் தமிழர்கள் என்பது ஒருபுறம் இருந்தாலும் இன்னொருபுறம் தமிழ்நாட்டில் பிறந்து வளர்ந்து வீட்டிலும் வெளியிலும் தமிழ் மட்டுமே பேசும் அனைவரும் தமிழர்களாகவே கருத வேண்டும் என்றே நிலை உள்ளது.
உங்கள் பதிவு அந்நாளைய தனித்தமிழ் இயக்கம் தோன்றிய காலத்தே தமிழ்நாட்டில் எழுந்த காலச் சூழலையும் கேள்விகளையும் நினைவு படுத்தி விட்டது.
மேலும் ஒரு குளத்திற்குள் வீசிய ஒரு கல்லைப் போன்று உங்கள் வாசகர் வட்ட நண்பர்கள் மத்தியிலும் சிந்தனை அலைகளைத் தோற்றுவித்ததில் மிக்க மகிழ்ச்சி.